जियो गीगाफाइबर सर्विस की 5 सितंबर से शुरुआत, इस प्लान में मिलेंगे मुफ्त फुल एचडी टीवी, जानें विस्तृत प्लान के बारे
रिलायंस इंडस्ट्रीज (आरआईएल) के चेयरमैन मुकेश अंबानी ने सोमवार को जियो गीगाफाइबर को लांच करने की घोषणा की और कहा कि ये सेवा व्यवसायिक रूप से 5 सितंबर से उपलब्ध होंगी। अंबानी ने 42 आमसभा में कंपनी के शेयरधारकों से बात करते हुए कहा कि टैरिफ की दरें 700 रुपये से 10,000 रुपये प्रति माह के बीच होगी।
Published: 12 Aug 2019, 8:00 PM
उन्होंने कहा, "हम वैश्विक दरों से दस गुणा कम कीमत पर अपने प्लान्स उपलब्ध कराएंगे, ताकि यह सबकी पहुंच में हो। जियोफाइबर प्लान्स 700 रुपये से 10,000 रुपये प्रति माह के बीच होगा। जियो गीगाफाइबर उन इलाकों में सबसे पहले पहुंचाया जाएगा, जहां के लोगों ने सबसे ज्यादा रुचि दिखाई है।"
उन्होंने आगे कहा कि कंपनी ने देश भर के इच्छुक लोगों के लिए पिछले साल 15 अगस्त पर पंजीकरण शुरू किया है। अंबानी ने कहा, "हमें करीब 1,600 शहरों से 1.5 करोड़ से अधिक पंजीकरण मिले हैं, और इसके आधार पर हमने इन 1,600 शहरों के 2 करोड़ घरों और 1.5 करोड़ व्यवसायिक प्रतिष्ठानों तक पहुंचने की योजना बनाई है।"
लैंडलाइन फोन कनेक्शन